ત્રણ દિવસ સુધી ચાલનારી આ બેઠકમાં સંઘના સર કાર્યવાહ ભય્યાજી જોશી સહિત બધા સહ સર કાર્યવાહ, કાર્યકારિણીના સભ્ય, પ્રાંત પ્રચારક અને સહ પ્રાંત પ્રચારક આ કાર્યક્રમમાં ભાગ લેશે. જાણકારી અનુસાર ત્રણ રાજ્યોની વિધાનસભા ચૂંટણી સાથે દેશના સામાજિક, સાંસ્કૃતિક તેમજ આધ્યાત્મિક મુદ્દાઓ પર પણ મંથન કરવામાં આવશે. મોહન ભાગવત સોમનાથ મંદિરમાં પૂજા અર્ચના પણ કરશે, ત્યારબાદ તે સોમનાથ જિલ્લાના તમામ સ્થાનિક સ્વયંસેવકો, કાર્યકર્તાઓ સાથે મુલાકાત કરશે. ભારતીય જનતા પાર્ટીના રાષ્ટ્રીય અધ્યક્ષ અમિત શાહ પણ ગુજરાત પહોંચી રહ્યા છે. માનવામાં આવી રહ્યુ છે કે તે ભાગવત સાથે સોમનાથમાં મુલાકાત કરી શકે છે.